CELEX: 62014TN0370
Language: da
Date: 2014-05-23 00:00:00
Title: Sag T-370/14: Sag anlagt den 23. maj 2014 — Petropars m.fl. mod Rådet

11.8.2014   
            
            
               DA
            
            
               Den Europæiske Unions Tidende
            
            
               C 261/33
            
         Sag anlagt den 23. maj 2014 — Petropars m.fl. mod Rådet
   (Sag T-370/14)
   2014/C 261/58
   Processprog: engelsk
   
      Parter
   
   
      Sagsøgere: Petropars Ltd (Teheran, Iran), Petropars International FZE (Dubai, De Forenede Arabiske Emirater) og Petropars UK Ltd (London, Det Forenede Kongerige) (ved solicitors S. Zaiwalla, P. Reddy og Z. Burbeza, og barrister R. Blakeley)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Afgørelsen af marts 2014 annulleres.
            
         
               —
            
            
               Bekendtgørelsen af marts 2014 annulleres, for så vidt som den finder anvendelse på sagsøgerne.
            
         
               —
            
            
               Rådet tilpligtes at betale sagsøgernes omkostninger i forbindelse med den foreliggende sag.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fire anbringender.
   
               1.
            
            
               Med det første anbringende gøres gældende, at de kriterier for opførelse, som er fastsat i artikel 23, stk. 2, litra d), i forordning nr. 267/2012 (1) eller artikel 20, stk. 1, litra c), i afgørelse 2010/413 (2), ikke er opfyldt, og at Rådet ved at finde, at kriterierne var opfyldt og fortsat er opfyldt, foretog et åbenbart urigtigt skøn, idet sagsøgerne hverken ejes eller kontrolleres af National Iranian Oil Company (NIOC).
            
         
               2.
            
            
               Med det andet anbringende gøres gældende, at kriterierne for opførelse ikke er opfyldt, idet Rådet ikke har bevist, at NIOC yder økonomisk støtte til den iranske regering.
            
         
               3.
            
            
               Med det tredje anbringende gøres gældende, at opretholdelsen af udpegelsen af sagsøgerne under alle omstændigheder udgør en tilsidesættelse af deres grundlæggende rettigheder og friheder, herunder deres ret til at drive handel og virksomhed samt deres ejendomsret, og/eller er i strid med proportionalitetsprincippet. Sagsøgerne har endvidere gjort gældende, at den fortsatte opførelse på listen udgør en tilsidesættelse af forsigtighedsprincippet og af principperne om miljøbeskyttelse og beskyttelse af menneskers sundhed og sikkerhed, da den sandsynligvis vil være til betydelig skade for almindelige iranske arbejdstageres sundhed og sikkerhed samt for miljøet.
            
         
               4.
            
            
               Med det fjerde anbringende gøres gældende, at Rådet tilsidesatte sagsøgernes ret til forsvar ved at undlade dels at foretage en fuldstændig og passende fornyet gennemgang af opførelsen af sagsøgerne, dels på rette grundlag at tage stilling til de bemærkninger, der var blevet fremsat for det.
            
         
      (1)  Rådets forordning (EU) nr. 267/2012 af 23.3.2012 om restriktive foranstaltninger over for Iran og om ophævelse af forordning (EU) nr. 961/2010 (EUT L 88, s. 1).
   
      (2)  Rådets afgørelse 2010/413/FUSP af 26.7.2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195, s. 39).